Kushanda nesimba 


Enda kumujuru, iwe simbe; Cherekedza nzira 
dzawo ugova wakachenjera! lyo isina 
muperekedzi, mutariri kana mutongi, inopa 
zvokudya zvayo muzhizha, uye inounganidza 
zvokudya zvayo mukukohwa. Iwe simbe, 
uchavata pasi kusvikira rinhiko? Uchamuka 
rinhiko pahope dzako? Kumbovata 
zvishomanana, kumbotsumwaira zvishomanene, 
kumbopeta maoko zvishomanana kuti ndizorore, 
saizvozvo urombo huchasvika segororo, uye 
kushayiwa somurwi akashonga nhumbi 
dzokurwa. ZVIREVO 6:6-11 


Chengeta moyo wako kupfuura zvose zvinofanira 
kurindwa; nokuti mukati mawo ndimo mune zvitubu 
zvoupenyu. ZVIREVO 4:23 


Anobata noruoko rusine hanya, achava murombo; 

Asi ruoko rweusimbe runopfumisa. Sezvinoita vhininga 
pameno, noutsi pameso, ndizvo zvakaita simbe kuna 
vanomutuma. ZVIREVO 10:4, 26 


Ruoko rwavasine usimbe ruchabata ushe; Asi vane 
usimbe vachabatiswa chibharo. Simbe haibiki mhuka 
yayabata; Asi fuma yousimbe ndiyo inokosha. 
ZVIREVO 12:24, 27 


Mweya wesimbe unopanga, asi unoshaiwa; Asi mweya 
wavasina usimbe uchakodzwa. fuma, yakawanikwa 
nokukurumidza, ichatapudzwa; Asi anounganidza noruoko, 
zvichawedzerwa. ZVIREVO 13:4, 11 


Kubata kose kune batsiro; Asi kungotaura nemiromo 
kunobereka kushaiwa. ZVIREVO 14:23 


Nzira yesimbe yakaita soruzhowa rweminzwa, asi nzira 
yavakarurama yakagadzirwa. ZVIREVO 15:19 


Naiye ane usimbe pakubata kwake, ihama yomuparadzi. 
ZVIREVO 18:9 


Usimbe hunowisira munhu pahope huru; uye mweya 
usimbe uchanzwa nzara. Simbe inopinza ruoko rwayo 
muchipfuva, isingadi kutongorudzosera kumuromo wayo. 
ZVIREVO 19:15, 24 


Simbe hairimi kana kune chando; naizvozvo uchapemha 
mukukohwa, akashaiwa. Usada hope, kuti urege kuzova 
murombo; svinudza meso ako, ugogutiswa nezvokudya. 
ZVIREVO 20:4, 13 


Ndangariro dzavashingairi dzinouyisa zvizhinji; Asi ani 
naani anokurumidzisa anongotsvaka kushaiwa. 

Kuda koane usimbe kunomuuraya; nekuti maoko ake 
anoramba kubata basa. Zuva rose anoramba 
achingochiva, asi akarurama anopa asingarambi. 
ZVIREVO 21:5, 25-26 


Simbe inoti, Kune shumba kunze, Ndingaurawa pakati 
penzira dzomumusha. Unoona munhu anoshingaira 
pabasa rake here? uchamira pamberi pamadzimambo; 
haangamiri pamberi pavanhu vasina maturo. 
ZVIREVO 22:13, 29 


Ndakapfuura napamunda wesimbe, Napamunda 
wemizambiringa womunhu anoshaiwa njere; Tarirai, 
akanga angomera mhinzwa chete, Kuso kwawo kwakanga 
kwakafukidzwa norukato, Norusvingo rwawo rwamabwe 
rwakanga rwakoromoka. ZVIREVO 24:30-31 


Segonhi rinotendereka pamahinji aro, Ndizvo zvinoita 
simbe panhovo dzayo. ZVIREVO 26:14 


Nekuti kunyange pataiva nemwi, takakurairai izvi, 
kuti kana umwe asingadi kushanda, ngaarege kudyawo. 
2 VATESARONIKA 3:10 


Zvose zvinowana ruoko rwako, kuti ruzviite, uzviite 
nesimba rako rose; nekuti hakune basa, kana zano, 
kana zivo, kana uchenjeri paSheori kwaunoenda. 
MUPARIDZI 9:10 


Neusimbe huzhinji chivako chinoparara; nokusabata 
kwamaoko imba inodonha. MUPARIDZI 10:18 


Wakaba ngaarege kubazve; asi zviri nani kuti 
atambudzike achibata chinhu chakanaka nemaoko, 
kuti ave nechaangapa unoshaiwa. VAEFESO 4:28 


usavenga basa rinorema, kana urema hwakatemwa 
neWokumusoro-soro. MUPARIDZI 7:15 


Simbe inofananidzwa nedombo rine tsvina, mumwe 
nomumwe anomuridzira muridzo kuti azvidzwe. 
Simbe inofananidzwa netsvina iri mudurunhuru; 
Mumwe nomumwe anointa achazunza maoko ake. 
MUPARIDZI 22:1-2 


Kana munhu asingatyi Jehovha, imba yake ichaparadzwa 
nokukurumidza. MUPARIDZI 27:3 


Ranga mwanakomana wako, umubate nesimba, 
Kuti ufeve hwake hurege kukugumbusa. MUPARIDZI 30:13 


Mutumei pabasa, kuti arege kuva nousimbe; nekuti 
usimbe hunodzidzisa zvakaipa zvizhinji. MUPARIDZI 33:27 


